Tiedote 14.9.2024

**Uusi toimitusjohtaja PK Kanavat Oy:ssä**

PK Kanavat Oy:llä on ilo ilmoittaa, että Tradenomi YAMK Kari Huhtamäki on nimitetty yrityksen uudeksi toimitusjohtajaksi. Kari aloittaa tehtävässään 1. lokakuuta 2024.

Karilla on pitkä ja monipuolinen kokemus rakentamisen alalta, ja hän on ollut mukana erilaisissa projekteissa ympäri Suomea. Hänen laaja asiantuntemuksensa ja johtamistaitonsa tuovat merkittävää lisäarvoa PK Kanaville ja sen asiakkaille.

PK Kanavat Oy:n kaikki nykyiset henkilöt jatkavat tehtävissään ja ovat sitoutuneita jatkamaan yrityksen menestyksekästä toimintaa.

Syksyn aikana Kari tulee tapaamaan yhteistyökumppaneita ja sidosryhmiä, ja hänet tavoittaa numerosta +358 440 424 791 tai sähköpostitse [kari.huhtamaki@pkkanavat.fi](mailto:kari.huhtamaki@pkkanavat.fi)